Sistem Pengurusan Kokurikulum merupakan satu sistem berasaskan web yang menjadi medium kepada guru untuk memasukkan maklumat kokurikulum pelajar secara atas talian.Pengunaan internet yang semakin meluas di kalangan guru membolehkan guru tidak perlu membuang masa memasukkan aktiviti kokurikulum pelajar menggunakan sistem manual iaitu menggunakan borang kedatangan dan kemudian borang tersebut akan digunakan untuk menginput data ke dalam komputer menggunakan excel untuk tujuan pengiraan markah.Jadi kewujudan sistem ini membolehkan pengiraan terus dibuat sebaik sahaja maklumat aktiviti ,jawatan dipegang pelajar dan kehadiran pelajar direkodkan guru.

Sistem ini akan dibangunkan untuk kegunaan guru di sekolah menengah di Malaysia. Sistem in menggunakan bahasa pengaturcaraan PHP dan menggunakan pangkalan data MySQL kerana kestabilan bahasa ini dengan sistem dan pelayar web seperti Internet Explorer dan MozillaFirefox boleh memaparkan sistem.

**Pernyataan Masalah**

1. Guru perlu memasukkan data secara manual ke dalam fail excel
2. pengiraan secara manual akan mengambil masa yang lama dan laporan untuk markah kokurikulum juga sukar dijana
3. Tiada maklumat sistematik tentang aktiviti kokurikulum pelajar

**Objektif**

Matlamat utama pembangunan

1. Membangunkan satu sistem maklumat pengurusan kokurikulum yang berasaskan web bagi memudahkan input kepada aktiviti kokurikulum pelajar serta memudahkan capaian kepada maklumat kokurikulum kepada guru.
2. Mengira peratusan markah aktiviti kokurikulum yang djalankan di sekolah.

**Skop Sistem**

Skop sistem ini adalah untuk kegunaan guru memasukkan data dan maklumat kokurikulum seperti aktiviti kelab,persatuan,sukan atau aktiviti kokurikulum termasuk jawatan yang dipegang dalam persatuan di sekolah juga merekodkan kehadiran pelajar ke dalam sistem. Sistem akan melakukan pengiraan peratusan markah penglibatan pelajare.Modul yang akan dibangunkan termasuk modul guru dan modul pentadbir

**Skop Pengguna**

Skop pengguna sistem ini membabitkan guru dan pentadbir sistem.Guru berperanan untuk memasukkan input maklumat pembabitan pelajar dalam aktiviti kokurikulum termasuk kedatangan, maklumat aktiviti dan kelab serta markah untuk pelajar.Setiap rekod tersebut akan disimpan dalam pangkalan data untuk memudahkan pengiraan markah bagi aktiviti kokurikulum pada tahun berikutnya.

Pentadbir sistem bertanggungjawab untuk memastikan laporan dapat dijana dalam sistem dan boleh dicetak untuk rujukan di samping memastikan kebolehgunaan sistem setiap masa.

**Kepentingan Kajian.**

Sistem Penilaian Kokurikulum ini dibangunkan untuk menyokong tugas guru dalam menguruskan penilaian kokurikulum pelajar di sekolah dari Tingkatan 1 hingga Tingkatan 5 dalam memastikan objektif 10% markah penglibatan kokurikulum pelajar dapat diambil kira untuk kemasukan ke universiti